Allan Kuhn fik sin 10. kamp i spidsen for AaB uden nederlag, da også FCK måtte give fortabt overfor Kuhns forvandlede AaB-hold.

AaB spillede markant bedre end i tirsdagens Champions League kamp mod Celtic, og i første halvleg havde nordjyderne chancer til en del mål. Den polske lejesvend Marek Sa­ganowski bragte AaB på 1-0 på hovedstød, men Steve Olferts var uheldig, og hårdt presset scorede han i eget net. Kasper Risgaard øgede til 2-1 før pausen. I anden halvleg slog Caca sejren fast. 3-1 var ikke et mål for lidt. AaB var klart bedst. Allan Kuhn fik dermed en sejr i sin sandsynligvis sidste hjemmekamp som cheftræner for AaB.